Source: http://public.mkab.hu/dev/dontesek.nsf/0/CFC846D7DD98EB5BC125851C003C5818?OpenDocument
Timestamp: 2020-05-26 17:06:28+00:00

Document:
IV/00085/2020
. IV/00085/2020
Az ügy tárgya: A büntetőeljárásról szóló 2017. év XC. törvény 52. § (1) bekezdése és a Kúria Bpkf.I.1043/2019/2. számú végzése elleni alkotmányjogi panasz (igazolási kérelem)
Az indítványozó - az Abtv. 26. § (1) bekezdése és 27. §-a alapján - elsődlegesen a büntetőeljárásról szóló 2017. év XC. törvény (a továbbiakban: Be.) 52. § (1) bekezdésének azon rendelkezése, miszerint „ha a sértett akár a büntetőeljárás megindítása előtt, akár azután meghal, helyébe egy hónapon belül hozzátartozója, törvényes képviselője vagy a sértett által jogszabály, illetve szerződés alapján eltartott személy léphet” alaptörvény-ellenességének megállapítását és megsemmisítését, másodlagosan a Kúria Bpkf.I.1043/2019/2. számú végzése, a Fővárosi Ítélőtábla 5.Hkf.127/2019/3. számú végzése és a Fővárosi Törvényszék 23.Bf.5244/2019/6. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó előadta, hogy pótmagánvádas eljárásban a pótmagánvádló elhunyt, emiatt a pótmagánvádló helyébe kívánt lépni, mint örökös. A Be. 52. § (1) bekezdés a) pontja értelmében ha a sértett akár a büntetőeljárás megindítása előtt akár azután meghal, helyébe egy hónapon belül hozzátartozója, törvényes képviselője, vagy a sértett által jogszabály, illetve szerződés alapján eltartott személy léphet. A Btk. 459. § 14. pontja szabályozza azt, hogy ki minősül hozzátartozónak. A Fővárosi Törvényszék megállapította, hogy az indítványozó unokatestvére nem jogosult mint pótmagánvádló a vád képviseletére, emiatt az elsőfokú ítéletet hatályon kívül helyezte, és a büntetőeljárást megszüntette. A végzés ellen fellebbezést nyújtott be az indítványozó, mint az elhunyt pótmagánvádló törvényes örököse. A harmadfokú bíróság a fellebbezést és az igazolási kérelmet elutasította hivatkozással arra, hogy a pótmagánvádló halálát követően a Be. 52. § (1) bekezdése értelmében a pótmagánvádló helyébe hozzátartozója, törvényes képviselője vagy a sértett által jogszabály illetve szerzősé alapján eltartott személy léphet, és ebben a körben az örökös nem szerepel. A Kúria az Ítélőtábla végzését helybenhagyta.
Az indítványozó álláspontja szerint az Alaptörvény XXVIII. cikkében rögzített tisztességes eljáráshoz való jog egyik részjogosítványa a bírósághoz fordulás joga, valamint a XV. cikkben biztosított törvény előtti egyenlőség követelménye és a megkülönböztetés tilalma. Álláspontja szerint a Be. 52. § (1) bekezdése indokolatlanul szűkíti le a sértett halála esetére a sértett helyében lépő személyek körét, és indokolatlanul zárja ki a jogutódokat (örökösöket) ebből a körből. .
a büntetőeljárásról szóló 2017. év XC. törvény 52. § (1) bekezdése
Kúria Bpkf.I.1043/2019/2. számú végzése
Fővárosi Ítélőtábla 5.Hkf.127/2019/3. számú végzése
Fővárosi Törvényszék 23.Bf.5244/2019/6. számú végzése
IV_85_2_2020_indkieg.anonim.pdf IV_85_0_2020_inditvany.anonim.pdf

References: Kúria 
 Kúria 
 § 14
 bíróság 
 Kúria 

Kúria